Se "Julen Banker På"  episode 2 nederst i artiklen eller på TV2 Nord Salto fredag 23. december klokken 19.50. Der er lidt Gertrud Sand over rigmanden Mads Peter Veiby. Står det til den 47-årige iværksætter og investor, kan julepynten ikke blive farverig og blinkende nok. Spørger man derimod hans kone Rikke Rytter Veiby, så kan julepynten ikke blive enkelt og afdæmpet nok. Og hvad gør en julegal mand så, når kompromis ikke er en mulighed? Han køber den største blinkende julemand, som han kan komme i nærheden af, og overrasker konen. - Det er godt nok lige lovlig meget til Nordjylland det dér, lyder det fra Rikke Rytter Veiby, da hun ser overraskelsen. Far og datter mod mor Et nisselandskab af Aalborg by i en amerikansk version er ved at tage form hjemme hos Mads Peter Veiby. Han har allieret sig med datteren Signe-Marie Veiby, som er mindst lige så juleglad som sin far. - Signe-Marie og jeg er til det gammeldags og traditionelle, og så kan vi godt lide det amerikansk inspireret og kulørte julelys. I køkkenet står Rikke Rytter Veiby og er i gang med lave en naturgrøn julebuket. - Min julestil er meget enkelt. Overhovedet ikke farver, nisser og det der blinker, som Mads godt kan lide. Ordsproget 'modsætninger mødes', passer perfekt på Veiby-parrets julestile. All-in indtil mor får et flip Hvordan tackler man så sådan en jule-uoverenstemmelse. Finder man en fælles julestil? Nej, ikke hjemme hos familien Veiby. - Vi plejer, at gå all-in med julepynten, indtil mor får et flip. Og det har hun fået i år, fortæller datteren Signe-Marie Veiby. Far og datter har taget nissedrillerierne til helt nye højder. De har nemlig placeret en stor blinkende julemand på taget. - Det er sådan noget folk med børn på fire år har, lyder det fra Rikke Rytter Veiby. Se episode 2 af "Julen banker på" her:

Opsummering:
Hvad gør iværksætteren Mads Peter Veiby, når hans julestil ikke harmonerer med konens? Han pranker hende med en kæmpestor blinkende julemand på taget.